હાઉસિંગ બોર્ડે આપેલા મકાનો સમારકામના બહાને પાછા લઈ લીધા છે. જેના કારણે ફરી એકવાર ભાવનગરના ભરતનગરનાં લોકો પોતાની જૂની જિંદગી જીવવા મજબૂર બન્યા છે. 20 વર્ષ પહેલા ભાવનગરના આદર્શ નગરમાં હાઉસિંગ બોર્ડ દ્વારા મકાનો બનાવવામાં આવ્યા હતા. મકાનો બન્યાના થોડા સમય બાદ આવેલા ભૂકંપમાં મકાનો જર્જરિત થઈ ગયા હતા. જો કે ત્યાર બાદ 2014મા હાઉસિંગ બોર્ડના મોટા ભાગમાં મકાનો ધરાશાયી થતા સરકાર દ્વારા મકાનોમાં રહેતા તમામ લોકોને મકાન ખાલી કરવાનો આદેશ આપવામાં આવ્યો હતો. મકાન ખાલી કરાવતા સમયે સરકારે કહ્યું હતું કે, મકાનમાં રહેલા લાભાર્થીઓને ભાડાના મકાનમાં રહેવા માટે દર મહિને 2 હજાર રૂપિયા ભાડા પેટે ચૂકવવામાં આવશે.